**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за локална самоуправа |
| Назив на предлогот на закон: | Предлог - Закон за изменување и дополнување на Законот за рамномерен регионален развој |
| Одговорно лице и контакт информации: | Пене Пенев t. 3 253 943  @mls.gov.mk |
| Вид на Извештај | НАЦРТ |
| Обврската за подготовка на предлогот на закон произлегува од: | Годишната програма за работа на Владата на Република  Македонија  НПАА  ✓Заклучок на Владата на Република Македонија  Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | / |
| Дали нацрт извештајот содржи информации согласно прописите кои се однесуваат на класифицираните информации | Да  √ Не |
| Датум на објавување на нацрт Извештајот на ЕНЕР: | 16.07**.** 2015 година |
| Датум на доставување на нацрт Извештајот до Министерството за информатичко општество и администрација: | .2015 година |
| Датум на добивање на мислењето од Министерството за информатичко општество и администрација: | .2015 година |
| Рок за доставување на предлогот на законот до Генералниот секретаријат | .2015 година |

1. **Опис на состојбите во областа и дефинирање на проблемот**
   1. *Опис на состојбите*

Со Законот за рамномерен регионален развој (“Службен весник на Република Македонија“ број 63/2007, 187/2013 и 43/2014) е дефинирана основната рамка за водење на политиката на рамномерен регионален развој во земјата и се пропишуваат планските документи за нејзина реализација. Законот (член 5) пропишува воспоставување на плански региони во Република Македонија, како функционално територијални единици за потребите на планирањето на развојот и реализација на мерките и инструментите за поттикнување на развојот. Согласно со законската рамка, носители на политиката за потттикнување на рамномерниот регионален развој се: Владата на Република Македонија, Советот за рамномерен регионален развој, Министерството за локлана самоуправа и советот за развој на планскиот регион. Во планирањето на регионалниот развој и спроведувањето на планските документи учествуваат и Бирото за регионален развој и Центрите за развој на планските региони.

Искуството од спроведувањето на Законот покажа простор за промени во постојниот систем на финансирање за тековното работење на Центри за развој на планските региони со цел да се зајакне нивната самоодржливост а истовремено и начинот на функционирање на целокупниот систем за спроведување на регионалната политика да се приближи во поголема мера до одредени успешни европски модели на управување кои што се базираат на принципите на партнерство и соработка.

Воедно, хоризонталната и вертикалната координација е сè уште предизвик особено во делот на координација на подготвката и имплементацијата на програмите кои имаат развојни компоненти од значење за регионалниот развој.

* 1. *Причини за проблемите кои се предмет на разгледување*

Иако се бележи напредок во имплементацијата на регионалната политика, постои простор за унапредување на процедурите за целосно спроведување на политиката за регионален развој во согласност со барањата на ЕУ и внатрешните потреби. Сè уште постои простор за подобрување на меѓуинституционалната координација, посебно за време на изработката на националните програми кои имаат развојни компоненти од значење за рамноменерниот регионален развој, како и за време на нивното спроведување.

Зајакнувањето на самоодржливоста во функционирањето на Центри за развој на планските региони е од особено значење посебно заради фактот за зајакнување на нивната улога како вмрежувачка институција на регионално ниво. Воедно, нагласувањето на примената на начелото на партнерство како една од главните цели за регионален развој во ЕУ, односно партиципативниот пристап од сите засегнати страни на регионално ниво ќе го зајакне учеството на сите засегнати страни во процесот на идентификација и реализација на регионалните приоритети.

Исто така, по осум години од спроведувањето на Законот, се појави потреба од додефинирање на надлежностите на носителите на политиката односно на сите чинители во спроведувањето на политиката за рамномерен регионален развој. Додефинирањето на надлежностите е заради имплеменатција на сè погоре наведено и заради зголемување на ефикасноста во спроведувањето на одредени процедури.

1. **Цели на предлог регулативата**

Цел на новата предлог регулатива е да обезбеди поголема самооодржливост во финансисрањето на работата на Центрите за развој на планските региони, како и преку нагласувањето на примената на начелото на партнерство да го зајакне учеството на сите засегнати страни во процесот на идентификација и реализација на регионалните приоритети. Воедно додефинирањето на надлежностите на носителите на политиката ќе овозможи имплементација на горе наведеното и ќе ја зголеми ефикасноста во спроведувањето на одредени процедури.

**3. Можни решенија (опции)**

*3.1. Опис на решението „не прави ништо“ -*

На постојното законско решение му се потребни наведените измени со цел истото да овозможи целосно спроведување на политиката за рамномерен регионален развој во согласност со барањата на ЕУ и внатрешните потреби за подобрување на функционалноста на системот.

*Опис на можните решенија (опции) за решавање на проблемот*

Во однос на унапредувањето на функционалноста на Центрите за развој на планските региони односно нивната финансиска самоодржливост беше подготвена Студија за модели за управување со регионалниот развој. Студијата елаборираше најдобри практика во Европската унија и како резултат на тоа понуди пет модели на управување:

а). Договор за партнерство,

б). Договор за соработка,

в). Проектна единица за имплементација,

г). Јавни приватни партнерства и

д). Регионално одделение на Министерството – сценарио во случај на интервенција.

Моделите беа разгледани од носителите на политката за рамномерен регионален развој и останатите релевантни чинители и моделот „Договор за соработка“ беше земен како најсоодветен за надминување на досегашните слабости во функционирањето на центрите за развој на планските региони.

Моделот се занова на Договор за соработка базиран врз основа на примената на начелото за партнерство. Договорот за соработка ги дефинира конкретните задачи во функција на регионалниот развој коишто треба да се спроведат во даден плански регион од страна на Центрите за развој на планските региони. Воедно, Договорот за соработка го дефинира финансирањето што Министерството за локална самоуправа треба да го обезбеди за регионот во насока на успешно завршување на договорените задачи. Исто така, Договорот за соработка може да се прошири за да опфати и други министерства и програми, но секогаш врз основа на приоритетите на регионите и успешноста.

1. **Проценка на влијанијата на регулативата**

*Можни позитивни и негативни влијанија од секоја од опциите:*

*4.1 Економски влијанија -*

Позитивното економското влијание на секоја од предложените опции е зголемување на капацитетите на Центрите за развој на планските региони, што ќе придонесе за реализација на поголем број на проекти за поттикнување на рамномерниот регионален развој.

Согласно системот на локална самоуправа во Република Македонија и веќе воспоставените структури за водење на политиката за рамномерен регионален развој, избраниот модел - Договор за соработка е најприменлив во постоечките услови.

Додефинирањето на надлежностите на носителите на политиката на рамномерниот регионален развој ќе овозможи поуспешна имплементација на политиката и координација на развојните мерки.

Негативни економски влијание нема ниту кај една од предложените опции.

*4.2 Фискални влијанија*

Фискалните влијанија за избраниот модел се однесуваат на финансирање на активности поврзани со развојните приоритети на регионот, во износ од 1.200.000,00 денари. Висината на средствата во овој износ не е зголемен во споредба со изминатиот период, но за разлика од досега кога овој износ беше наменет за тековно работење на ЦРПР, сега средствата се наменети за реализација на конкретни развојни активности од значење за планскиот регион и државата.

*4.3 Социјални влијанија*

Нема непосредно влијание

*4.4 Влијанија врз животната средина*

Нема непосредно влијание

*4.5 Административни влијанија и трошоци –*

*а) трошоци за спроведување*

Нема

*б) трошоци за почитување на регулативата*

Нема

**5. Консултации**

*5.1 Засегнати страни и начин на вклучување*

За утврдување на потребата од измена и дополна на Законот беа спроведени консултации со стручната јавност.

За подготовка на предложениот закон формирана е работна група во која активно преку свои претставници беа вклучени Бирото за регионален развој и Центрите за развој на планските региони, како засегнати страни.

* 1. *Преглед на добиените и вградените мислења*

Забелешките и сугестиите на засеганатите страни се вградени во текстот на предложениот закон.

* 1. *Мислењата кои не биле земени предвид и зошто*

Не постојат суштински забелешки кои не се земени во предвид.

**6. Заклучоци и препорачано решение**

* 1. *Споредбен преглед на позитивните и негативните влијанија на можните решенија (опции)*

Министерството за локална самоуправа, поддржано од соодветни надворешни експерти во областа, спроведе анализа за функционалноста на Центрите за развој на планските региони и имајќи ги во предвид позитивните искуства од неколку европски земји и предложи на Владата на Република Македонија нов модел за функционирање на Центрите за развој на планските региони, кој ќе ја зајакне нивната самоодржливост. Воедно, од досегашното спроведување на одредбите од Законот беше утврдена потребата за додефинирање на надлежностите на носителите на политиката за рамномерен регионален развој.

* 1. *Ризици во спроведувањето и примената на секое од можните решенија (опции)*

Предложените решенија се очекува да ја унапредат ефективноста на спроведувањето на политиката за рамномерен регионален развој. Ризикот од неспроведување на предложените решенија ќе значи послаба реализација на приоритетите на регионалниот развој во Република Македонија.

*6.3 Препорачано решение со образложение*

Со предложените измени во законот ќе се унапреди функционалноста на Центрите за развој на планските региони, начинот на нивото финансисрање и ќе се додефинираат надлежностите на носителите на политиката и на сите засегнати чинители. Договорот за соработка ги дефинира конкретните задачи во функција на регионален развој коишто треба да се спроведат во даден плански регион од страна на Центарот за развој на планскиот регион. Воедно, Договорот за соработка го дефинира финансирањето што Министерството за локална самоуправа треба да го обезбеди за регионот во насока на успешно завршување на договорените задачи. Исто така, Договорот за соработка може да се прошири за да опфати и други министерства и програми, но врз основа на приоритетите на планските региони.

Предложените решенијата за унапредување на начинот на финасирање ќе обезбедат поголема одржливост на Центрите за развој на планските региони и со тоа поефективно спроведување на развојните приоритети.

Нагласувањето на примената на начелото на партнерство ќе го зајакне учеството на сите засегнати страни во процесот на идентификација и реализација на регионалните приоритети.

Разграничувањето на надлежностите на ностителите на политиката и сите останати чинителни ќе влијае врз подобрувањето на хоризонталната и вертикалната координација на политиката.

**7. Спроведување на препорачаното решение**

*7.1 Потреба од менување на закони и подзаконска регулатива во областа или други сродни области*

Со цел на спроведување на предложените решенија потребно е да се донесе Законот за изменување и дополнување на Законот за рамномерен регионален развој.

*7.2. Потребни подзаконски акти и рок за нивно донесување*

Потребно е доснесување на подзаконски акт со кој ќе се уреди начинот и постапката на водење евиденција на развојните потенцијали на општините и планските региони од значење за регионалниот развој. Актот ќе се донесе во рок од шест месеци од денот на донесување на Измените и дополнувањата на Законот.

*7.3. Органи на државната управа, државни органи и други органи надлежни за спроведување*

Министерство за локална самоуправа, Биро за региоанлен развој.

* 1. *Активности за обезбедување на ефикасно спроведување на предлогот на закон*

По донесувањето на Законот, Министерството за локална самоуправа ќе превземе активности заради информирање на сите засегнати страни за направените измени и дополнувања во Законот.

**8. Следење и евалуација**

* 1. *Начин на следење на спроведувањето*

Ефектите од спроведување на измените и дополнувањето на Законот ќе се следат од страна на Министерството за локална самоуправа. За таа цел, Министерството за локална самоуправа ќе биде во континуирана соработка со сите засегнати страни, а спроведувањето на законот ќе следи преку извештаи.

* 1. *Евалуација на ефектите од предлогот на закон и рокови*

Евалуација на ефектите на предложените измени ќе се следат врз основа на поставени индикатори за следење:

* Склучени Договори за соработка со центрите за развој на плански региони,
* Годишен извештај за спроведување на плански документи,
* Годишни извештаи за работењето на Центрите за развој на плански региони,
* Воспоставена евиденција за развојните потенцијали на општините и планските региони од значење за регионалниот развој.

**Изјава од државниот секретар**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

**ДРЖАВЕН СЕКРЕТАР**

М-р Билјана Цветановска-Гугоска